મોટેભાગે માતા-પિતા સંતાનોને કહે છે કે તમને મોટા કર્યા, ભણાવ્યા, - આ બધું દોષારોપણ જ છે. એટલે કે તે સંતાનને ખૂબ પ્રેમ કરે છે પછી તેની પર સવાર થઇ જાય છે. આ સ્થિતિમાં સંતાન આત્મગ્લાનિમાં ડૂબી જાય છે. એટલે કે આ કર્તવ્યની વાત છે અને કર્તવ્ય આવે ત્યારે પ્રેમ ખતમ થઇ જાય. કર્તવ્ય તો માથાનો બોજ છે અને પ્રેમ એ તો અંદરની ઇચ્છા છે. ગોપીઓ શ્રીકૃષ્ણના પ્રેમમાં હોવા છતાં પણ તેમના મનમાં ક્યારેય અનાદર થયો નથી, ફરિયાદ થઇ નથી. ફરિયાદ થઇ તો એ પણ ઉપર, ઉપરની, અંદરથી નહીં. અંદરથી તો શ્રીકૃષ્ણ ઉપર સન્માન જ હતું.